Document ID: 32004D0687

ODLOČBA KOMISIJE
z dne 6. oktobra 2004
o določitvi okvirne dodelitve finančnih sredstev državam članicam glede na določeno število hektarjev, za prestrukturiranje in preusmeritev vinogradov v tržnem letu 2004/2005 v skladu z Uredbo Sveta (ES) št. 1493/1999
(notificirano pod dokumentarno številko K(2004) 3661)
(2004/687/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 14(1) Uredbe,
ob upoštevanju naslednjega:
(1)
Pravila za prestrukturiranje in preusmeritev vinogradov so določena z Uredbo (ES) št. 1493/1999 in z Uredbo Komisije (ES) št. 1227/2000 z dne 31. maja 2000 o podrobnih pravilih za uporabo Uredbe Sveta (ES) št. 1493/1999 o skupni ureditvi trga za vino, kar zadeva obseg vinogradniških površin (2).
(2)
Pravila o finančnem načrtovanju in udeležbi Skupnosti pri financiranju ukrepov prestrukturiranja in preusmeritve iz Uredbe (ES) št. 1227/2000 določajo, da se sklicevanja na določeno proračunsko leto nanašajo na plačila, ki jih dejansko izvedejo države članice med 16. oktobrom in 15. oktobrom naslednjega leta.
(3)
Skladno s členom 14(3) Uredbe (ES) št. 1493/1999 se pri dodelitvi finančnih sredstev med države članice upošteva delež vinogradniške površine Skupnosti v zadevni državi članici.
(4)
Za uporabo člena 14(4) Uredbe (ES) št. 1493/1999 se morajo finančna sredstva dodeliti glede na določeno število hektarjev.
(5)
Skladno s členom 13(3) Uredbe (ES) št. 1493/1999 se v regijah Cilja 1 v skladu z Uredbo Sveta (ES) št. 1260/1999 z dne 21. junija 1999 o splošnih določbah o strukturnih skladih (3) dodeli višji prispevek Skupnosti za stroške prestrukturiranja in preusmeritve.
(6)
Upoštevati je potrebno nadomestilo za izgubo dohodka vinogradnikov, ki nastane v obdobju, ko vinograd še ni roden.
(7)
Kadar so izdatki države članice za določeno proračunsko leto manjši od 75 % začetne dodelitve sredstev, se v skladu s členom 17(5) Uredbe (ES) št. 1227/2000 izdatki, ki naj se priznajo v naslednjem proračunskem letu, in ustrezna celotna površina znižajo za tretjino razlike med tem pragom in dejanskimi zneski, nastalimi v zadevnem proračunskem letu. Ta določba se uporabi v Grčiji, katere nastali izdatki v proračunskem letu 2004 predstavljajo 71,47 % začetne dodelitve sredstev, za tržno leto 2004/2005.
(8)
Začetna dodelitev sredstev se v skladu s členom 14(2) Uredbe (ES) št. 1493/1999 prilagodi na podlagi dejanskih izdatkov in pregledanih napovedi izdatkov, ki jih predložijo države članice ob upoštevanju cilja programa in razpoložljivih sredstev -
SPREJELA NASLEDNJO ODLOČBO:
Člen 1
Okvirna dodeljena finančna sredstva državam članicam glede na določeno število hektarjev, za prestrukturiranje in preusmeritev vinogradov v skladu z Uredbo (ES) št. 1493/1999 v tržnem letu 2004/2005 se nahajajo v Prilogi te odločbe.
Člen 2
Ta odločba je naslovljena na države članice.
V Bruslju, 6. oktobra 2004

Labels: 19
6